Ber-vech-i ma'işet Kalecik keskini ma'a Konur ve Kelvan kazasının sülüsü muvakkaten müderrisinden Müftizade yeğeni es-Seyyid Mehmed'e bundan akdem tevcih buyurulmuş olub bu def'a ma'işet-i uhra ile bekam olduğuna binaen üzerinden ref' olunmağla mutasarrıfı Nurullah Efendizade Mehmed Esad hamis rütbesini ihraz eylediği tarihde ref' ve yeri müderrisin-i kiram-ı zevi'l-ihtiramdan vücuhla sezavar-ı inayet-i şehriyari ve şayeste-i re'fet-i tacdari mevlana Mehmed Sadi da'ilerine ba-işaret-i aliyye-i hazret-i Şeyhülislam ibn Şeyhülislam ibn Şeyhülislam ibn Şeyhülislam Ebü Hanife makam-ı allametü'l-enam hasenetü'l-eyyam sellemehullahü'l-melikü'l-azizü'l-allam yine ber-vech-i ma'işet tevcih olunub vakt-i merküm hulülünde sülüs-i mezküre vech-i meşrüh üzere mutasarrıf olmak ricasına ba'de'l-arz sadaka buyuruldu.